CELEX: 32020D2217
Language: et
Date: 2020-12-22 00:00:00
Title: Komisjoni rakendusotsus (EL) 2020/2217, 22. detsember 2020, millega muudetakse otsuse 2010/472/EL I ja III lisa Ühendkuningriiki käsitleva kande osas selliste kolmandate riikide või nende osade loeteludes, kust on lubatud liitu importida lammaste ja kitsede spermat, munarakke ja embrüoid (teatavaks tehtud numbri C(2020) 9554 all) (EMPs kohaldatav tekst)

28.12.2020   
               
               
                  ET
               
               
                  Euroopa Liidu Teataja
               
               
                  L 438/60
               
            
         KOMISJONI RAKENDUSOTSUS (EL) 2020/2217,
         22. detsember 2020,
         millega muudetakse otsuse 2010/472/EL I ja III lisa Ühendkuningriiki käsitleva kande osas selliste kolmandate riikide või nende osade loeteludes, kust on lubatud liitu importida lammaste ja kitsede spermat, munarakke ja embrüoid
         
            
               (teatavaks tehtud numbri C(2020) 9554 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (1) eriti selle artikli 17 lõike 3 punkti a ning artikli 19 sissejuhatavat fraasi ja punkti b,
         ning arvestades järgmist:
         
                     (1)
                  
                  
                     Komisjoni otsusega 2010/472/EL (2) on kehtestatud lammaste ja kitsede sperma, munarakkude ja embrüote saadetiste liitu importimise tingimused. Eelkõige on kõnealuse otsuse I lisas esitatud loetelu kolmandatest riikidest või nende osadest, kust liikmesriigid peavad lubama importida lammaste ja kitsede sperma saadetisi, ning otsuse III lisas on esitatud loetelu kolmandatest riikidest või nende osadest, kust liikmesriigid peavad lubama importida kõnealuste loomade munarakkude ja embrüote saadetisi.
                  
               
                     (2)
                  
                  
                     Ühendkuningriik on esitanud otsusega 2010/472/EL nõutud tagatised, et Ühendkuningriik kantaks kõnealuse otsuse I ja III lisasse pärast Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingus (edaspidi „väljaastumisleping“) sätestatud üleminekuperioodi lõppu, ilma et see piiraks liidu õiguse kohaldamist Ühendkuningriigi suhtes ja Ühendkuningriigis seoses Põhja-Iirimaaga kooskõlas väljaastumislepingu Iirimaa ja Põhja-Iirimaa protokolli artikli 5 lõikega 4 koostoimes kõnealuse protokolli 2. lisaga. Võttes arvesse Ühendkuningriigi esitatud tagatisi, tuleks kõnealune kolmas riik lisada otsuse 2010/472/EL lisadesse.
                  
               
                     (3)
                  
                  
                     Seepärast tuleks otsuse 2010/472/EL I ja III lisa vastavalt muuta.
                  
               
                     (4)
                  
                  
                     Kuna väljaastumislepingus sätestatud üleminekuperiood lõpeb 31. detsembril 2020, tuleks käesolevat otsust kohaldada alates 1. jaanuarist 2021.
                  
               
                     (5)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2010/472/EL I ja III lisa muudetakse vastavalt käesoleva otsuse lisale.
         
         
            Artikkel 2
            Käesolevat otsust kohaldatakse alates 1. jaanuarist 2021.
         
         
            Artikkel 3
            Käesolev otsus on adresseeritud liikmesriikidele.
         
         
            Brüssel, 22. detsember 2020
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  EÜT L 268, 14.9.1992, lk 54.
         
            (2)  Komisjoni 26. augusti 2010. aasta otsus 2010/472/EL lammaste ja kitsede sperma, munarakkude ja embrüote liitu importimise kohta (ELT L 228, 31.8.2010, lk 74).
      
      
         
            LISA
            Otsuse 2010/472/EL I ja III lisa muudetakse järgmiselt.
            
                        1)
                     
                     
                        I lisas lisatakse Tšiilit käsitleva kande järele järgmine kanne:
                        
                                    „GB
                                 
                                 
                                    Ühendkuningriik ((*))
                                    
                                 
                                 
                                     
                                 
                                 
                                     
                                 
                              
                  
                        2)
                     
                     
                        III lisas lisatakse Tšiilit käsitleva kande järele järgmine kanne:
                        
                                    „GB
                                 
                                 
                                    Ühendkuningriik ((*))